Desetine hiljada beskućnika u Los Anđelesu
Los Andjeles ima najveći broj beskućnika u SAD, a desetine hiljada ljudi žive na ulicama ili u prihvatilištima. Humanitarne organizacij
Prema podacima gradskih vlasti, više od 80,000 ljudi u okrugu Los Andjeles nema smeštaj. U siromašnom i opasnom delu grada, poznatom pod nazivom Skid Rou /SKId Row/, opstanak na ulicama je svakodnevni izazov. Dina živi na ulici već tri godine. Prošle noći Dina je spavala na pločniku, ali ponekad prespava u lokalnom prihvatilištu. «Misija Los Andjelesa» je jedna od nekoliko verskih dobrotvornih organizacija koje beskućnicima nude obrok, krevet, i razgovor sa psihologom. Herb Smit je predsednik Misije. Većina beskućnika pati od dugogodišnjih problema, uključujući zavisnost od alkohola i droga, ili mentalnih oboljenja. Horhe Espinoza je kapelan u «Misiji Los Andjelesa». On zna kako izgleda život na ulici – jer je nekada i sam bio beskućnik i narkoman. Espinozine molitve su uslišene. Umesto zatvora, omogućeno mu je da se uključi u program rehabilitacije. Verske misije i sekularne humanitarne organizcije kao što je Centar Vajngart nude hranu, smeštaj i sveobuhvatnu pomoć onima koji su spremni za nju. Šeron Spira-Kušnir radi za Krizalis, neprofitnu organizaciju koja pomaže beskućnicima da pronadju posao. Debora Kliford je živela kao beskućnik, a danas radi u gradskoj čistoći. Pol Teper iz korporacije Vajngart ocenjuje da su ključni problemi – siromaštvo, visoke cene kuća u Los Andjelesu, i nepostojanje mreže socijalne zaštite za najsiromašnije. On dodaje da misije i druge dobrotvorne organizacije pomažu u rešavanju problema. Teper kaže da novi vladini programi na državnom i lokalnom nivou takodje pomažu, ali da su Los Andjelesu neophodne pristupačnije cene smeštaja i bolja koordinacija socijalnih službi. On dodaje da svaki segment vlade mora da bude uključen u rešavanje problema beskućnika.